cyanic-selkie/wikianc huggingface dataset:
هادس
هادس په یوناني ᾍδης) په انګلیسي Hades) د یوناني خرافاتو (اساطیرو) څخه وو، نوموړی د د مړو د نړۍ د پاچا په نوم پیژندل کیده.
تیوس
یوس په انګلیسي Theseus) د یوناني خرافاتو (اساطیرو له ډلې نه یو وو. یوس د صغیر پاچا په نوم یادیده.
ساغر ولسوالۍ
ساغر ولسوالۍ د افغانستان د غور ولايت یوه ولسوالۍ ده. په دغې ولسوالۍ کې د مېشتو خلکو شمېر ۳۰،۴۹۷ وگړو ته رسېږي.
سرچينې
وېشنيزه:د غور ولسوالۍ
حميد حسن
حميد حسن د افغانستان تر ټولو تيز بالر چې په انگلستان کې د ايم سي سي له خوا هم لوبې کړي دي نوموړی د ١٩٨٧ کال د جون په لومړۍ نېټه ننگرهار کې زيږيدلى دى. حميد حسن د في ساعت ١٤٠ کيلومتره په رفتار تيز بالينگ کوي چې د کريکټ په لوبه کې خورا تيز بالينگ بلل کيږي. دۀ د افغانستان له خوا تر ټولو ډير مخالف لوبغاړي سوځولي دي. که څه هم د لوبډلې کپتان دۀ ته تر نورو وروسته توپ ورسپاري خو بيا هم د دۀ تيزي ډيرو ښو منډه جوړونکو ته هم لوبه گرانه کړې ده.
حميد حسن له محمد نبي عيسى خيل سره په گډه د انگلستان پخواني کپتان مايک گيټينگ د دې وړ بللى و چې د أي سي سي له خوا په انگلستان کې لوبه وکړي. دۀ يو کال د انگلستان په کلبونو کې هم لوبه وکړه او وستايل شو. د افغانستان له خوا د حميد حسن د برياليتوب يوه نخښه دا ده چې د غوراوي په پنځم او څلورم پړاو کې دۀ د ټولو بالرانو په کتار کې تر ټولو ډير لوبغاړي سوځولي و. حميد حسن تر اوسه يوازې ٢٩ مندي کړي دي تر ټولو ډيرې يې اووه مندې وې او د منډو اوسط يې ٧.٢٥ دى ، خو په بالينگ کې يې بيا د ١٤.٢١ په اوسط ٥١ لوبغاړي سوځولي دي. د دۀ تر ټولو ښه بالينگ د ٢٧ منډو په بدل کې د څلورو لوبغاړو سوځول و.
وېشنيزه:د افغانستان د کريکټ ملي لوبډله وېشنيزه:د کريکټ لوبغاړي وېشنيزه:د افغانستان د کريکټ لوبغاړي
عبدالعزیز الزهراني
عبدالعزیز الزهراني (عربي: عبد العزيز الزهراني) د سعودي عربستان د قران عظیم الشان له نامتو قاریانو څخه دی.
سرچينې
وېشنيزه:قران قاریان وېشنيزه:د عربستان د قران قاریان
د سره صليب نړيواله ټولنه
د سره صلیب نړيواله ټولنه په ۱۸۶۳ز کال د اکتوبرپه ۲۹ مه د هتري دونان په برکت د جینوا په نړیوال کنفرانس کې جوړه شوه.هنري دونان د جینوا ښار اوسېدونکی بشر دوست انسان وو. هنري دونان، چې یو سوداگر وو. د ۱۸۵۹ ع کال په دوبي کې د ایټالیا د شمال په سولفرینو کې د اتریش او د ایټالیا او فرانسې د گډو ځواکونو د خونړۍ جگړې شاهد وو. ده په دې جگړې کې ولیدل چې په زرگونو ټپیان ،بې له دې چې مرسته ورسره وشي، ساه ورکوله، حال دا چې که طبي مرسته ورسېدلې وای ، اکثره به ژوندي پاته شوي وو. په ۱۸۶۲ ع کال ده په خپل مشهور اثر «د سولفرینو یوه خاطره»چاپ کړ.په دې کتاب کې ده د دغه جنگ وحشتناکې صحنې د قلم په ژبه بیان کړې .ده همداراز وړاندیز وکړچې د جگړې په وخت دې د ټپیانو د درملنې لپاره د نړۍ د ټولو هیوادونو یوه مرستندویه ټولنه جوړه شي. دونان همداراز د یوه نړیوال تړون وړاندیز هم وکړ چې په جگړې کې ښکېلې خواوې به مرستندویو موسسو او ټپیانو ته څه نه وايي. د جینوا په کنفرانس کې ،چې د ۱۸۶۳ ع کال د اکتوبرله ۲۶ څخه تر ۲۹ پوري د نړۍ د ۱۶ هیوادونو د۳۴ استازو په گډون جوړ شو،برخوالو د غونډې په وروستۍ ورځ(د اکتوبر۲۹) د ټپي پوځیانو د درملنې او پاملرنې لپاره د یوې نړیوالې مرستندویې ټولنې له جوړېدو سره موافقه وکړه. د دې ټولنې لپاره د سویس د بیرغ برعکس پر سپین بیرغ د صلیب سره نښه غوره شوه. د سره صلیب نړیوالې کمېټې په دوو نړیوالو جگړو(لومړۍ او دوهمه) کې له ټپیانو، د اسیرو عسکرو د نومونو له ثبت، بندیانو،کډوالو او قربانیانو سره د مرستې په برخه کې د پام وړ مرستې وکړې. د افغانستان په روانه جگړه کې هم دا موسسه ډېر مهم رول لوبوي .د اسیرو طالبانوله کورنیو سره تماس نیسي او د هغوی خپلوانو ته د خپلو عزیزانو په باب مالومات ورکوي.
وېشنيزه:سور صلیب وېشنيزه:نړیوالې ټولنې
یوناني خرافات
يوناني افسانې یا اسطورې (Greek mythology) د افسانو هغه مجموعه یا ټولګه ده چې اصلا د لرغونو يونانيانو له خوا ویل شوې او د لرغوني یوناني فولکلور یو ژانر دی. دا کيسې د نړۍ اصليت او څرنګوالی، د خدایانو،  اتلانو او افسانوي مخلوقاتو ژوند او کړنې، او د لرغونو يونانيانو د ادابو او دودونو اصليت او اهميت بيانوي. ننني پوهان دغه افسانې په دې موخه څېړي چې د يونان پر مذهبي او سياسي جوړښتونو رڼا واچوي او په خپله د افسانو جوړولو پر څرنګوالي لا ښه پوه شي.
د لرغوني یوناني ادب پر دغو داستاني زېرمو سربېره، د لرغونو ګلدانیو په نقاشیو، د نذري ډالیو په ډیکورېشن او دېرو نورو هنري اثارو کې د خدایانو، اتلانو، او افسانوي پېښو انځوريزې نمونې لیدل کېږي. د اتمې مخزیږدې پېړۍ په خاورینو لوښو کې هندسي ډیزاینونه د تروجان دورې صحنې او همدا راز د هېراکلیس (Heracles) ماجرایي سفرونه انځوروي. په ورپسې لرغونو، کلاسیکو او هېلېنېسټیک (Hellenistic) پېرونو کې بېلابېلې هومري او نورې بېلابېلې افسانوي صحنې ښکاري چې د شته ادبي شواهدو او اثارو بشپړوونکې ګڼل کېږي.
یوناني افسانو د لوېديځ تمدن پر کلتور، هنر او ادب پراخه اغېزه کړې او د لوېديځ میراث او ژبې یوه برخه پاتې شوې. لیکوالانو او شاعرانو له لرغونې زمانې څخه تر ننه پورې له یوناني افسانو الهام اخیستی او په موضوع ګانو کې یې معاصر اهمیت او تړاو موندلی دی.
سرچينې
يوناني افسانې نن ورځ په ابتدايي توګه له يوناني ادبياتو او په بصري رسنيو کې د تمثیل له لارې پېژندل کېږي چې تاريخ يې هندسي دورې ته له ۹۰۰ تر ۸۰۰ مخزيږد راوروسته پورې رسېږي. په حقيقت کې، ادبي او د لرغون پېژندنې سرچينې سره ګډېږي چې ځينې وختونه له يو بل سره مرسته کوي خو ځينې وخت بيا د يو بل په مخالفت کې واقع کېږي، خو په ډېرو مواردو کې د دا ډول معلوماتو شتون د دې ښودنه کوي چې د يوناني افسانو ډېری عنصرونه پیاوړې حقيقي او تاريخي ریښې لري.
د افسانوي تاريخ څېړنه
یوناني افسانو د وخت په تېرېدو سره د دوی د کلتور د تدریجي ودې او تکامل له کبله بدلون موندلی چې همدا افسانې هم په ښکاره او هم په ناویلو انګېرنو کې د دغو بدلونونو یو شاخص ګڼل کېږي. لکه څرنګه چې ګېلبرټ کتبېړټسن ۱۹۷۵(Gilbert Cuthbertson) استدلال کړی، د يوناني افسانو په ژوندي پاتې ادبي بڼو کې، چې تر ډېره د پرمختیایي بدلونونو په پای کې موندل شوې، په طبیعي توګه سياسي دي.
د بالکان ټاپو وزمې لومړني اوسېدونکي بزګر خلک وو، چې له انیمېزم (دا باور چې هر څه روح لري) څخه په ګټې اخيستنې سره د طبېعت هر اړخ ته روح ورکړی و. ورو ورو، دغو مبهمو روحونو انساني بڼې واخیستې او سيمه‌ييزو افسانو ته د خدايانو په توګه داخل شول. کله چې د بالکان ټاپو وزمې شمالي قبيلو يرغلونه پيل کړل، دوی له ځانه سره د فتحې، ځواک، جنګي وړتیا او تاوتریخجنې اتلولۍ پر بنسټ د خدايانو یوه نوې رب النوعي ټولګه له ځان سره راوړه. د بزګرۍ د نړۍ نور زاړه خدايان له پياوړو يرغلګرو هغو سره يوځای شول او يا هم بې ارزښته شول.
د لرغوني پېر له نيمايي وروسته د نارينه خدايانو او نارينه اتلانو تر منځ د اړيکو افسانې زیاتې شوې چې د تربيتي پېډېراسټي (pedagogic pederasty) یا نارینه-نارینه جنسي اړیکې موازي پرمختګ ښيي او داسې انګېرل کېږي چې د ۶۳۰ مخزيږد په شاوخوا کې پېژندل شوی دی. د پنځمې مخزېږدي پېړۍ تر پایه شاعرانو له اریس خدای (Ares) او ډېرو افسانوي څېرو پرته هر مهم خدای ته لږ تر لږه يو اېرومېنوس (eromenos) یا یو تنکی هلک چې د هغوی جنسي ملګری و، ځانګړی کړی و. پخوانۍ افسانې لکه د اکيليس (Achilles) او پټروکلوس (Patroclus) يو ځل بيا په یوه پېډېراسټي منظر کې واقع شوې. لومړی ځل اسکندري شاعرانو او وروسته د روماني امپراتورۍ په لومړیو ادبي افسانه لیکونکو بېرته د هماغه افسانوي کرکټرونو افسانې په خپله بڼه ومنلې.
د افسانې يوناني او رومي مفهومونه
په لرغوني يونان کې افسانې د ورځني ژوند په منځ کې ځای درلود. يونانيانو افسانې د خپل تاريخ برخه ګڼله. دوی افسانې د طبيعي ښکارندو، کلتوري توپيرونو، دودیزو دښمنيو او ملګرتياوو د بيان لپاره کارولې. دا به د ویاړ یوه سرچينه وه چې د يو چا د رهبر اصل به یې کوم افسانوي اتل يا خداي ته رسولی شوای. لږو کسانو دا شک درلود چې په الياد (Iliad) او اوډېسی (Odyssey) کې د تروجان جګړې د روایت تر شا کوم حقیقت شته و. د وېکتور ډاويس هانسن (Victor Davis Hanson) له نظره، چې یو پوځي تاريخپوه، کالم ليکونکی، سياسي مقاله ليکونکی، او د کلاسيک پخوانی فروفيسور دی او همدا راز د جان هيت (John Heath) له نظره، چې د کلاسيک فروفيسور دی، د هومري دورې د حماسو ژوره پوهه د يونانيانو له خوا د دوی د کلتور منلو بنسټ ګڼل کېده. هومر "د يونان زده کړه" او د هغه شاعري "کتاب" و.
معاصر تفسیرونه
د يوناني افسانو د اوسني یا معاصر پوهاوي پيدايښت د ځينو پوهانو له نظره د اتلسمې پېړۍ په پای کې "د عیسوي دښمنۍ دودېز چلند" په مقابل کې، چې افسانې يې دروغ او يا هسې کیسې ګڼلې، د یوه دوه‌ګوني غبرګون په توګه ګڼل کېږي. په جرمني کې د ۱۷۹۵م په شاوخوا کې په يوناني افسانو او هومر کې لېوالتیا زياته شوه. جوهان متياس ګېسنر (Johann Matthias Gesner) په ګاتېنګن (Göttingen) کې په داسې حال کې د يونان څېړنه بيا راژوندۍ کړه چې كريسټین جوټلوب هاين (Christian Gottlob Heyne) ځايناستي يې له یوهان یواخیم وینکلمن (Johann Joachim Winckelmann) سره کار کاوه او د افسانوي څېړنې بنسټ يې په جرمني او نورو ځایونو کې کېښود.
په غربي هنر او ادبیاتو کې یې انګېزې
د عیسویت په پراخه کچه منلو هم د افسانو د شهرت او محبوبیت مخنیوی ونه شو کړای. په رنسانس کې د کلاسيکې لرغونتيا له بیا کشف سره، د اووېډ (Ovid) شاعرۍ، د شاعرانو، ډرامه لیکونکو، ساز غږوونکو او هنرمندانو پر تصوراتو او تخیل پراخه اغېزه وکړه. د رنسانس له لومړيو کلونو د ليونارډو داوېنچي (Leonardo da Vinci)، مايکل انجېلو (Michelangelo) او رافېل (Raphael) په څېر هنرمندانو د مروجو عیسوي موضوع‌ګانو تر څنګ، د يوناني افسانو شرکي مضامین انځور کړل. د لاتيني ژبې او اووېډ (Ovid) د اثارو له لارې يوناني افسانې د منځنیو پېړیو او رنسانس دورو پر شاعرانو لکه په اېټالیا کې پېټرارک (Petrarch)، بوکچيو (Boccaccio) او ډانټې (Dante) اغېزې وکړې.
ابن تيميه
ابن تيميه (په عربي: تقي الدين أبو العباس أحمد بن عبد السلام بن عبد الله ابن تيمية الحراني‎) ابوعباس تقی‌الدین احمد بن عبدالسلام بن عبدالله ابن تیمیة الحرانی چې په ابن تيميه سره مشهور ؤ، يو فقهي او متکلم مسلمان ؤ، چې د مغولو د بريدونو پر مهال يې ژوند کاوه.
زوکړه
دې په ۱۲۶۳ز کال د حران په ښار کې چې نن سبا د ترکيې يو ښار دى، زېږېدلې دى، او په ۱۳۲۸ز کال د ۶۵ کالو مبارزې، ښوونې او روزنې څخه وروسته لدې نړۍ سترگې پټې کړي دي. ابن تېمييه د مصر د واکمن په پوځي بريو کې کارنده لاس لرلو. پدې وخت کې د مغولو پوځيانو په اسيا او افريقايي هېوادونو بريدونه پېل کړي ول.
ابن تیمیه د حنبلی فقهې کې ډېر زر د اجتهاد مرحلې ته ورسېد. د فتواوو په ورکولو کې به يې هېڅکله هم ځان کوم مذهب پورې نه تاړه. د نامتو ليکنو څخه يې د (عقيدې) کتاب د يادولو وړ دى. پدې کتاب کې يې د کلامي فرقې (اشعريانو) رد کړې.
په فقهي مسائلو کې
بوللې (قصيدې) •	عقیدتی •	القصیدة التائیة.
سرچينې
وېشنيزه:مذهبونه وېشنيزه:کلامپوهان وېشنيزه:مسلمان فیلسوفان وېشنيزه:فلسفه وېشنيزه:څلور امامان وېشنيزه:لس اسلامي مذهبونه وېشنيزه:د مذهب بنسټگر وېشنيزه:د ابن تیمییه مذهب وېشنيزه:د ابن تیمییه مذهب پوهان
د اکتوبر انقلاب
د اکټوبر انقلاب په رسمي توګه د شوروي اتحاد تر چتر لاندې د لوی اکټوبر سوسیالیستي انقلاب په نوم پېژندل کېږي او همدارنګه د بلشویک انقلاب په نوم هم پېژندل کېږي. دا انقلاب په روسیه کې د ولادیمیر لینین د ‎ بلشویک ګوند په مشرۍ ترسره شو، چې د روسیې د ۱۹۱۷ – ۱۹۲۳ ز کلونو په لوی انقلاب کې یې اړین رول درلود. دا انقلاب په ۱۹۱۷ ز کال کې په روسیه کې د حکومت بدلېدو دویم لوی انقلابي بدلون و، چې د ۱۹۱۷ ز کال د نومبر میاشتې په ۷مه نېټه په پتروګراد (اوسني سن پترزبورګ) کې د یوه وسله وال پاڅون له لارې پیل شو، چې دا پېښه د روسیې د کورنۍ جګړې د پیلېدو نښه وه.
د جولای ورځو او د جګړې ضد پراخو احساساتو په ګډه د بلشویکانو د محبوبیت په ډېرېدو کې مرسته وکړه. له دې محبوبیت نه په استفادې سره، بلشویکانو د کیڼ اړخي سوسیالستي انقلابي ګوند تر مشرۍ لاندې اړوند اداره باندې فشار راوړ، چې د دوی غوښتنې ومني. کله چې دا تګلاره ناکامه شوه، نو بلشویکانو د پوځي پاڅون لپاره د خلکو د راټولېډو غږونه پیل کړل. د ۱۹۱۷ ز کال د اکټوبر میاشتې په ۱۰مه نېټه د تروتسکي په مشرۍ د پتروګراد (سن پټرزبورک) شورا د پوځي پاڅون ملاتړ ته رایه ورکړه او د اکټوبر په ۲۴مه نېټه حکومت د انقلاب د مخنیوي په موخه زیاتره ورځپاڼې بندې کړې او د پیټروګراد ښار یې وتاړه، یوازې کوچنۍ وسله والې نښتې وشوې. په سبا ورځ کله چې د بلشویکانو یوه بېړۍ بندر ته ننوتله او په لسګونو زره سرتیري د بلشویکانو په ملاتړ راپورته شول، نو په بشپړه توګه پاڅون پیل شو. د اکټوبر میاشتې په ۲۵مه نېټه د بلشویک سور ساتونکي پوځ ځواکونو د نظامي – انقلابي کمېټې تر نظر لاندې، د دولتي ودانیو نیول پیل کړل. بله ورځ ژمنۍ ماڼۍ (د لنډ مهاله حکومت پلازمېنه، چې په پتروګراد ښار کې یې موقعیت درلود او د روسیې د هغه وخت پلازمېنه وه) ونیول شوه.
د شوروي اتحاد په وخت کې د اکټوبر د انقلاب ورځ د یوه ملي جشن په توګه وپېژندل شوه او د هېواد د بنسټ اېښودلو په کیسه کې یې د دې انقلاب اهمیت وښود. دا پېښه د زیاتره فرهنګي آثارو الهام بښونکې وه او په ټوله اروپا او نړۍ کې یې کمونیستي خوځښتونه راوپارول. د نړۍ په ګوټ ګوټ کې زیاتره مارکسیست – لینینیست ګوندونه لاهم د دې انقلاب ورځ لمانځي. معاصرې روسیې له خپل تقویم او خپلو ملي جشنونو نه د اکټوبر انقلاب په له منځه وړلو سره ځان له خپل پخواني شوروي اتحاد نه لرې کړ.
د فبروري انقلاب
د فبرورۍ میاشتې انقلاب، د روسیې د تزار دویم نیکولاس راوپرځاوه او د هغه حکومت یې د روسیې په لنډمهاله حکومت سره بدل کړ. په دې توګه دا چې موقت حکومت کمزوری و، نو د کورنیو اختلافاتو له امله شیندل شوی و. دې حکومت لومړۍ نړیوالې جګړې ته دوام ورکړ، چې له امله یې په پراخه توګه د خلکو له لوري له پامه وغورځېد. په ټول هېواد کې یو ناورین رامنځته شوی و، چې ټولې ټولنیزې، اقتصادي او سیاسي اړیکې یې اغېزمنې کړې. په صنعت او ټرانسپورټ کې بې نظمي زیاته شوې وه او د اجناسو په چمتو کولو کې ستونزې زیاتې شوې وې. د ۱۹۱۴ ز کال په پرتله په ۱۹۱۷ ز کال کې ناخالص صنعتي تولید له ۳۶ سلنې نه ډېر کم شو. د همدې کال په مني کې په یورال، ډونباس او نورو صنعتي مرکزونو کې تر ۵۰ سلنه تصدۍ وتړل شوې، چې د ډله يیزو بېکاریو لامل شوې. په همدې وخت کې د ژوند لګښتونه په چټکۍ سره لوړ او زیات شول. د ۱۹۱۳ ز کال په پرتله حقیقي مزد او حق الزحمې تر ۵۰ سلنې راکمې شوې. د ۱۹۱۷ ز کال تر اکټوبر میاشت پورې د روسیې د ملي پور کچه ۵۰ میلیارده روبلو ته لوړه شوه، چې له  دې  ډلې د بهرنیو حکومتونو پورونه  له ۱۱ میلیارده روبلو نه ډېر و، په  دې  توګه دا هېواد د مالي ماتې له ګواښ سره مخامخ و.
د جګړې ضد لاریونونه
د بهرنیو چارو وزیر پاول میلیوکوف د مې میاشتې د لومړۍ نېټې په ډیپلوماټیک یادښت کې د لنډمهاله حکومت هیله څرګنده کړه، چې د مرکزي قدرتونو په وړاندې جګړې ته تر «یوې بریالۍ پایلې» پورې دوام ورکړي، چې دې کار پراخې غوصې راوپارولې. د می میاشتې له ۱ نه تر ۴مه نېټې پورې د پیتروګراد ښار کابو ۱۰۰۰۰۰ کارګرانو او پوځیانو، او له دوی وروسته، د بلشویکانو په مشرۍ د نورو ښارونو کارګرانو او پوځیانو د «مرګ په جنګ» او «ټول واک شوراګانو ته» شعارونو لیکل شوو بینرونو لاندې پراخ لاریونونه وکړل، چې دا پراخ لاریونونه د لنډمهالې حکومت لپاره د یو لوی کړکېچ لامل شول. د جولای میاشتې په لومړۍ نېټه نور پراخ لاریونونه وشوو، داسې چې یوازې په پیتروګراد ښار کې شاوخوا ۵۰۰۰۰۰ کارګرانو او پوځیانو لاریونونه وکړې او یو ځل بیا یې د «ټول واک شوراګانو ته»، «مرګ په لسو سرمایه لرونکو وزیرانو» شعارونه ورکړل. همدارنګه د جولای میاشتې په لومړۍ نېټه لنډمهاله حکومت، د مرکزي ځواکونو پر ضد برید پیل کړ، چې ډېر ژر ناکامه شو. د دې برید د ناکامۍ خبر د کارګرانو او سرتیرو مبارزه لاپسې پیاوړې کړه او د جولای میاشتې په ۱۵مه نېټه په موقت حکومت کې نوی ناورین پیل شو.
د کورنیلوف نښته
هغه څه چې د کورنیلوف نښتې په نوم نامتو شو، په هغه کې جنرال لاورکورنیلوف چې د جولای میاشتې له ۱۸مې نېټې راهیسې د پوځ عمومي قوماندان و، هغه د کرنیسکي له موافقې سره سم د الکساندر کریموف په مشرۍ د اردو یوې ډلې ته لارښوونه وکړه، چې د عمومي نظم ټیکاو په موخه د پیتروګراد ښار پر لور حرکت وکړي. په دې اړه جزئیات ‎لا تر اوسه روښانه شوي نه دي، خو داسې ښکاري، چې کرنیسکي د دې احتمال له امله وېره درلوده، چې ګواکي پوځ به کودتا وکړي او له همدې امله یې امر بدل کړ، د دې په وړاندې نامتو تاریخ پوه ریچارډ پایپس وايي، چې دا پېښه د کرنیسکي له خوا طراحي او جوړه شوې وه. د اګسټ میاشتې په ۲۷مه نېټه کورنیلوف د حکومت له خوا د خیانت له احساس کولو وروسته د پیتروګراد پر لورمخته ولاړ. سره له دې چې په جبهه کې لږه اندازه سرتیري پاتې وو، کرنیسکي له شوروي سره د مرستې لپاره پیتروګراد ته مخه کړه. بلشویکانو، منشویکانو او سوسیالیست انقلابیانو له پوځ سره مقابله وکړه او هغوی یې دې ته قانع کړل چې ودرېږي. د ریل پټلۍ او ټیلګراف پر کارګرانو د بالشویکانو نفوذ هم د سرتیرو د حرکت په مخنیوي کې ډېر ګټور ثابت شو. ښي اړخو داسې احساس وکړ، چې له هغوی سره خیانت شوی او کیڼ اړخي بیا راپورته کېده. د کورنیلوف د ناکامې کودتا لومړۍ مستقیمه پایله په رسمي توګه د پاچهۍ له منځه وړل او د سپټمبر میاشتې په لومړۍ نېټه د روسیې د جمهوریت اعلان شو.
د کورنیلوف له ماتې سره په مرکزي او سیمه ییزه کچه په شوراګانو کې د بلشویکانو محبوبیت د پام وړ وده وکړه. د اګسټ میاشتې په ۳۱مه نېټه د پیتروګراد د کارګرانو او سرتیرو شورا او د سپتمبر میاشتې په ۵مه نېټه د مسکو شوروا د کارګرانو استازو د واک په اړه بالشویکي پرېکړه لیکونه تصویب کړل. بلشویکانو تر ډېره په بریانسک، سمارا، ساراتوف، زاریتسین، مینسک، کیف، تاشکند او د نورو ښارونو اړوند شوراګانو کې اکثریت رایې وګټلې.
ټېپر
ټېپر يا شلغم د ریښه لرونکو سبزیجاتو یو ډول دی، چې په شنه ، سپین یا ارغواني رنګونو کې موندل کيږي او غیر مساوي پاڼې او ډېری ټوټې لري. ريښه يې نرۍ رنګه او ګردې يا اوږده ده، سپين رنګ يې ارغواني داغونه لري. ټېپر نه یوازې د خپلو ویټامینونو او منرالونو له نظره، بلکې د نورو غیر خوراکي ځانګړتیاوو له مخې هم ارزښت لري او له مهمو سبزیجاتو څخه ګڼل کیږي. شلغم د سبزیجاتو په کورنۍ کې دی لکه باراکولي ، د بروکسل سپروټ ، کالي او سرسري. شلغم یو نبات دی چې اصلي ټاټوبی اروپا او مرکزي آسیا دی ، چې لاهم په لویو ځمکو یا د سیندونو په اوږدو کې ځنګلي وده کوي. لرغونو روميانو او په منځنيو پېړيو کې د اروپا خلکو شلجم کارول. دا انګلیسي او فرانسوي وو چې امریکا ته یې معرفي کړل. نن ورځ، ټېپر د نړۍ په ډېری برخو کې کرل کیږي، د متحده ایالاتو او کاناډا په شمول، کالیفورنیا او نیو جرسي ډېری ټېپر تولیدوي.
ځانګړنې
متناسب ټېپر د نوعې او هغه وخت پورې اړه لري چې وده یې کړې ، ټېپر په ګرد یا بیضوي شکل لري ، چې قطر یې له 5 سانتي مترو څخه تر 30 سانتي مترو پورې رسيږي. دا یو نرم پوټکی لري چې په سپین، ژېړ ، شين یا ارغواني رنګونو کې موندل کيږي. ژېړ یا سپین شلغم یو معتدل خواږه، مساله لرونکی خوند او یو ټوټه يي جوړښت لري.
د دې مختلف ډولونه په ټول کال کې کرل کیږي. د ارغواني ډول 'ټاپ میلان' چې د ارغواني داغونو سره فلیټ دی، ژر وده کوي او د ژمي ښه فصل ګڼل کیږي. د "سنوبال" ډول چې سپین دی، په چټکۍ سره وده کوي او معمولا په پسرلي کې کرل کیږي، مګر د "توکیو کراس" ډول یو محصول دی چې د ټول کال په اوږدو کې کرل کیدی شي. د جاپاني شلغم "Hinuna kabo" اوږد او د گاجر سره ورته دی.
د ښه ټېپر نښې
ښه ټېپر درې نښې لري:
د ساینس پوهانو د څېړنو له مخې هر سل ګرامه ټېپر ۳۵ کیلو کالوري انرژي، یو ګرام پروټین ، ۷ ګرامه بوره، ۰.۲ ګرامه غوړ، ۱.۱ ګرامه فایبر، ۴۵ ملی ګرامه سلفر، ۲۸۰ ملی ګرامه پوتاشیم ، ۶۰۰ ملی ګرامه پوټاشیم لري. کلسیم، ۳۶۱۰۰ ګرامه د شلجم پاڼې ۳۶ کیلو ګرامه انرژي، ۳ ګرامه پروتین، ۰.۴ ګرامه غوړ، ۵.۵ ګرامه بوره، ۱.۲ ګرامه فایبر، ۵۵ ملی ګرامه سلفر ، ۳۷۵ ملی ګرامه پوتاشیم، ۶ ملی ګرامه پوتاشیم، ۶ ملی ګرامه یو ملی ګرام فاسفورس 9 ملی ګرامه سوډیم ، 2.4 ملی ګرامه اوسپنه او 40 ملی ګرامه ویټامین سي لري.
د ټېپر شربت
د ټېپر شربت چمتو کولو طریقه په لاندې ډول ده: لومړی، دوه د ټېپر منځنی برخه خالي کوي او یو څه بوره یا شات پکې اچوي. د یو څه وخت وروسته، اوبه په هغې کې راټولې شي. دوی اوبه د سيپۍ يا چمچ سره اخلي او وخوري.
سرچینې
وېشنيزه:شلغم وېشنيزه:ټېپر وېشنيزه:خوراکي توکي وېشنيزه:واښه
شبانه اعظمي
وېشنيزه:د هندي فلمونو لوبگرانې
مغول
مغول یا مغل ممکن دې ته اشاره وکړي:
شهرک ولسوالۍ
شهرک ولسوالۍ د افغانستان د غور ولايت یوه ولسوالۍ ده. په دغې ولسوالۍ کې د مېشتو خلکو شمېر ۵۷،۸۸۸ وگړو ته رسېږي.
مغول
دا هم وګوره
وېشنيزه:مغولي ودانۍ وېشنيزه:م وېشنيزه:بابر وېشنيزه:جهانګير وېشنيزه:مغولي واکمني وېشنيزه:مغولستان وېشنيزه:مغول
شهرک ولسوالۍ
سرچينې
وېشنيزه:د غور ولسوالۍ
ګریګوري زینوویف
ګریګوري یوسیویچ زینوویف (۲۳ سپټمبر ۱۸۸۳- ۲۵ اګست ۱۹۳۶ زکال) چې د اوېسي – ګرشون آرنونوویچ رادومیسلسکي په نوم هم پېژندل کېږي، یو روسي سیاستوال او انقلابي و. همدارنګه نوموړی له لرغونو بلشویکانو او د ولادمیر لینین له نږدې کسانو څخه و. د ۱۹۲۰ مې ز لسیزې پر مهال زینوویف د شوروي په رهبرۍ کې یو له ډېرو مخکښو کسانو او د کمونېست انټرنشنال مشر و.
زینوویف چې د اوکراین په یوه یهودي کورنۍ کې زیږېدلی و، خپلې انقلابي چارې یې په ۱۹۰۱ زکال کې د روسیي له کارګر سوسیال دیموکرات ګوند (RSDLP) سره له یوځای کېدو وروسته پیل کړې. په ۱۹۰۳ زکال کې RSDLP د ژولیوس مارتوف تر مشرۍ لاندې منشویکانو او د ولادمیر لینین تر مشرۍ لاندې بلشویکانو ترمنځ ووېشل شو. زینوویف د لینین له څانګې سره مل شو او په خپل دغه کار سره په یو اصلي بلشویک واوښت. د یو بلشویک په توګه زینوویف په روسیه او د هېواد په بهر کې په انقلابي فعالیتونو لاس پورې کړ. هغه لینېن ته د خپلې کلکې وفادارۍ له امله مشهور و. په ۱۹۱۷ زکال کې د لینین او زینوویف ترمنځ د اړیکو د ترینګلتیا دوره هغه مهال پیل شوه، کله چې زینوویف د بلشویکانو له هغې طرحې ملاتړ ونه کړ؛ چې د واک د ترلاسه کولو په موخه یې د وسله وال پاڅون وړاندیز کاوه. د نوموړي په مخالفتونو سربېره بلشویکانو د لنډ مهالي دولت پر وړاندې پلان شوې کودتا د اکتوبر په انقلاب کې ترسره کړه.
د اکتوبر له انقلاب وروسته، بلشویکانو په کافي کچه قلمرو او واک په لاس کې درلود، څو خپل دولت RSFSR رامنځته کړي. لینین په ۱۹۱۷ زکال کې زینوویف له دې امله چې له اوږد مهاله بلشویکانو سره ولاړ و، د پتروګراد د شورا مشر وټاکه. د بلشویکانو له خوا د واک ترلاسه کولو له امله بالاخره د روسیې کورنۍ جګړه پیل شوه. په داسې حال کې چې د لینین دولت په کورنۍ جګړه کې بوخت و، خو RSFSR له هېواده بهر د تازه په پښو درېدلو کمونیستي خوځښتونو لپاره په پام وړ کچه منابع ځانګړي کړل. لومړۍ نړیواله جګړه په اروپايي نفوسو کې د بدلون لامل وګرځېده او په مستقیم ډول یې د کمونیستي ګوندونو رامنځته کېدو او راډیکال کېدو ته لار برابره کړه. لینین کمونېست انټرنشنال؛ هغه بنسټ چې له دغو ګوندونو او ملیشه ډلو سره یې د شوروي په مرستو څارنه لرله، رامنځته کړ. په ۱۹۱۹ زکال کې نوموړي زینوویف د دغه بنسټ مشر وټاکه او انقلاب یې ټولې ته اروپا ته خپور کړ.
له دغه ځایګي څخه زینوویف په کمونیستي دولتونو باندې د اروپایي پاچاهیو او جمهوریتونو د اوښتون په لټه کې و. د هغه هڅې، چې غوښتل یې له هېواده بهر کمونیستي انقلاب په خوځښت راولي، له ماتې سره مخامخ شوې. بلشویکانو په شدت سره په جرمني کمونیستانو له دې امله پانګونه کوله، څو هغوی وکولای شي، د وایمار نوی رامنځته شوی جمهوریت راوپرځوي. په دغو هڅو کې د رهبري ونډې زینوویف د نړیوالو پر وړاندې بدنامه کړ. د یو راپرځونکي په توګه د هغه شهرت په بریتانیا کې د یوې سیاسي رسوايي لامل وګرځېد. په ۱۹۲۴ زکال کې د بریتانیا له پارلماني انتخاباتو یوازې ډېره لنډه موده وړاندې، په ښکاره ډول زینوویف یو لیک ولیکه او په هغه کې یې ادعا وکړه چې شوروي اتحاد په بریتانیا کې د دیموکراسۍ د له منځه وړو او کمونیستي انقلاب د پیل په موخه له کارګر ګوند څخه کار اخلي. دغه لیک په پراخ ډول د یو جعلي لیک په توګه وغندل شو، خو له دې سره یې په ټاکنو د پام وړ اغېز وکړ چې له امله یې محافظه کار ګوند په ۲۰ مه پېړۍ کې خپله تر ټولو لویه بریا خپله کړه.
په ۱۹۲۳-۱۹۲۴ زکال کې د لینین د وروستۍ ناروغۍ پر مهال زینوویف د لئون تروتسکي پر وړاندې له پخوانیو بلشویکانو، لکه: لو کامنف او ژوزف ستالین سره یو لاس شو. دغو کسانو بریالي مثلث رامنځته کړ چې له امله یې د تروتسکي زوال پیل شو. په ۱۹۲۵ زکال کې تروتسکي د دفاع وزارت له چوکۍ ګوښه کړای شو، څلور کاله وروسته هغه د کمونیست ګوند له سیاسي کمېټې هم وایستل شو او په ۱۹۲۹ زکال کې د ستالین په حکم تبعید شو. د تروتسکي ماته د ستالین او زینوویف ترمنځ د اتحاد پای و. هغه مهال چې ستالین په ۱۹۲۸ زکال کې د ګوند مشري ترلاسه کړه، بېرته یې خپلو پخوانیو متحدینو ته مخ واړوه. له زینوویف سره د هغه دښمني په ټولې ۱۹۲۰ مې لسیزې کې دوام درلود او په ۱۹۲۵ زکال کې له ګوند هم وایستل شو. وروسته بیا دغه دواړه سره جوړ راغلل او زینوویف یوځل بیا ګوند ته لار ومونده. د زینوویف او ستالین ترمنځ اړیکې بېرته ترینګلې شوې او درې ځله (په ۱۹۲۷، ۱۹۳۲، ۱۹۳۴ زکلونو کې) هغه بیا له ګونده وایستل شو.
په ښکاره ډول له ستالین سره د هغه فاصلې نوموړی له لئون تروتسکي سره همکارۍ ته وهڅاوه، چې له امله یې د هغه برخلیک معلوم شو. په ۱۹۳۴ زکال کې د سرګي کیروف له ترور وروسته د شوروي څېړنې دې پایلې ته ورسېدي چې زینوویف په دغه ترور کې لاس درلود او د ستالین د راپرځولو په موخه یې نقشه جوړه کړې. زینوویف په ۱۹۳۶ زکال کې د اصلي تورن په توګه د تروتسکي – زینوویف ترهګریز مرکز په محکمه کې محاکمه او مجرم وپېژندل شو. زینوویف له لئوکامنف سره یوځای محاکمه شو او دواړه په اعدام محکوم شول. د ۱۹۳۶ زکال د اګست په ۲۵ مه ګریګوري زینوویف د شوروي اتحاد د داخلي امنیت د ادارې له خوا اعدام شو. شپاړسمه محکمه د شوروي اتحاد په تاریخ کې د بدلون ټکی و، ځکه د لویې تصفیې پیل ترې وشو او ستالین هم وکولای شول، خپله توتالیتر دیکتاتوري په شوروي اتحاد کې رامنځته کړي.
د ۱۹۱۷ زکال له انقلاب وړاندې (۱۹۰۱-۱۹۱۷ زکال)
ګریګوري زینوویف د روسي سترواکۍ د یلیزاووتګراد (اوس مهال کروپیونیتسکي، اوکراین) په یوه یهودي فارم لرونکې کورنۍ کې وزیږېد او په کور کې یې زده کړې وکړې. ګریګوري زینوویف په خپل ماشومتوب کې د اپفلباوم یا رادومیسلسکی تر روزنې لاندې و او له همدې امله پېژندل کېده. وروسته هغه بېلابېل نومونه، لکه: شاتسکي، ګریګوریف، ګریګوري او زینوویف ځانته وټاکل چې تر ډېره هغه په وروستیو دوو مواردو یادول کېږي. هغه فلسفه، ادبیات او تاریخ ولوستل. له سیاست سره یې لېوالتیا پیدا شوه او په ۱۹۰۱ زکال کې د شوروي اتحاد له کارګري سوسیال دیموکرات ګوند سره یوځای شو. هغه په ۱۹۰۳ زکال کې په دغه ګوند د بلشویکي ډلې له رامنځته کېدو وروسته له همدغې ډلې سره یوځای شو. له ۱۹۰۳ زکال څخه د ۱۹۱۷ زکال په فبروري میاشت کې د روسي سترواکۍ د راپرځېدو تر مهاله، هغه یو له مخکښو بلشویکانو او د ولادمیر لینین له نږدې ملګرو څخه و چې د اړتیا په حالت کې یې اجازه لرله ،هم په روسیه کې دننه او هم بهر فعالیت وکړي. هغه په ۱۹۰۷ زکال کې د ګوند د مرکزي کمېټې غړی شو او په ۱۹۰۸ زکال کې هغه مهال چې بلشویکي ډله له لینین او د الکساندار بوګدانف د پلویانو په خوا کې ودرېده، دی هم له لینین سره ودرېد. زینوویف تر ۱۹۱۷ زکال پورې په بېلابېلو سوسیالیستي سازمانونو کې د لینین ثابت استازی پاتې شو.
۱۹۱۷ زکال
زینوویف د لومړۍ نړیوالې جګړې درې لومړي کلونه په سویس کې تېر کړل. د روسیې د پاچهۍ له نسکورېدو وروسته د فبروري د انقلاب پر مهال د ۱۹۱۷ زکال په اپرېل میاشت کې په یوه مهر شوي ریل کې له لینین او د جګړې له نورو مخالفو انقلابیونو سره روسیې ته بېرته راوګرځېد. هغه د دغه کال ډېره موده په بلشویک رهبري کې تېره کړه او له دغې دروې وروسته د جولای د ورځو پر مهال اړ شو ځان پټ کړی، هغه یو موده له لینین سره تېره کړه. له دې سره زینوویف او لینین ډېر ژر د لینین د دغې ټول غوښتنې له امله چې وګړي یې د لنډ مهالي دولت پر وړاندې وسله وال پاڅون ته هڅو،ل سره مخالف شول. د ۱۹۱۷ زکال د اکتوبر په ۱۰ مه هغه او لئوکامنف د ګوند د مرکزي کمیټې یوازني دوه غړي وو چې د وسله وال پاڅون پر ضد یې رایه ورکړه.
يونس
وېشنيزه:د اسلام پيغمبران وېشنيزه:پيغمبران
عبدالعزیز الاحمد
عبدالعزیز الاحمد (عربي: عبد العزيز الأحمد) د سعودي عربستان د قران عظیم الشان له نامتو قاریانو څخه دی.
سرچينې
وېشنيزه:قران قاریان وېشنيزه:د عربستان د قران قاریان
ممتاز
ممتاز د هندي سینما باليووډ يوه پخوانۍ ستورۍ وه.
وېشنيزه:د هندي فلمونو لوبگرانې
لال او سرجنگل ولسوالۍ
سرچينې
وېشنيزه:د غور ولسوالۍ
محمد اصغر ستانکزی
محمد اصغر ستانکزی (په انگرېزي: Mohammad Asghar Stanekzai) د افغانستان د کرېکټ د ملي لوبډلې يو برحاله کپتان او ښى لاسى منډه جوړونکى دى. هغه په ١٩٨٨ کال کې د لوگر په ولايت کې زيږيدلى دى. اصغر ستانکزى د اعتماد وړ بيتسمين دى ، په دې وروستيو کې په ځانگړې ډول ډير وځليد.
تير کال دۀ په ماليزيا کې ١٠٢ منډي په يوه لوبه کې وکړې.
اصغر چې منده جوړولو ته ورځي نو ډير کله تر خولۍ لاندې د افغانستان بيرغ په سر تړي.
اصغر ستانکزي تر اوسه ٣٧٦ منډې کړي دي د دۀ تر ټولو ډيرې منډې ١٠٢ دي او اوسط يې ١٩.٧٨ دى.
وکړه
د زېږېدني ځای: کابل - افغانستان عمر: ۲۸ کاله
پنځوس اووريزه:
لوبي: ۵۳ منډي: ۱۰۴۴ لوړ ترينه منډي په يوه لوبه کي: ۹۰ اوسط د منډو: ۲۲
شل اووريزه:
وېشنيزه:د افغانستان د کريکټ ملي لوبډله وېشنيزه: د کريکټ لوبغاړي وېشنيزه:د افغانستان د کريکټ لوبغاړي
عبدالولي الارکاني
عبدالولي الارکاني (عربي: عبد الولي الأركاني) د سعودي عربستان د قران عظیم الشان له نامتو قاریانو څخه دی.
سرچينې
وېشنيزه:قران قاریان وېشنيزه:د عربستان د قران قاریان
سعيد زابلی
سعيد زابلى (په انګریزی کې: Saeed Zabulai) چې اصلي نوم يې سعد الله د ملا عبدالقيوم توخي زوى د زابل ولايت د شملزو د ولسوالۍ اوسېدونکى دى.
مخينه
نوموړى په ۱۳۵۷ کال کې زيږيدلى او لومړى او منځنۍ زده کړې يې د جنوبي پښتونخوا مسلم باغ مالگگى د کډوالو په کمپ کې تر سره کړې اود بلکوريا سند يې د ننگرهار عالي عصري ليسې څخه ترلاسه کړ او د کانکور له ازموينې وروسته د ننگرهار منځني طب اسسټانت برخې ته بريالى شو. سعيد زابلي د دې ترڅنگ د ژورناليزم گڼ کورسونه تعقيب کړي چې په دې کې يې مهم د جنگ او سولې انستيتوت و چې له دغه انستيتوت له زده کړو له فارغېدو څخه وروسته له اى ډبليو پي ار سره يې يو کال کار وکړ، خو له يوه کال کار وروسته د پژواک خبري اژانس د سويلي حوزې د مسوول په توگه پنځه کاله دنده ترسره کړه، دا مهال په کابل کې د کليد گروپ سره د کليد اوونيزې او مرسل اوونيزې د پښتو برخې د ايډيټر او تحليلي او تحقيقي رپوټر  په حيث دنده مخ ته وړي.
ادبي چوپړ
سعيد زابلى د پښتو ادب په برخه کې له پالنې مجلې، ښکلا مجلې، هوسۍ مجلې او ميوند مجلې سره اوږده همکاري کړې او په زابل ولايت کې يې د لومړي ځل لپاره په ۱۳۸۳ کې د زابل ولايت په مرکز کلات ښار کې د شيخ متي ټولنې بنسټ کېښود او وروسته يې په همدغه ولايت کې د يوې خپلواکې اونيزې د ترنک په نوم خپرونې بنسټ کېښود چې دوه کاله پرلپسې خپره شوه.
چاپ شوي آثار
سعيد زابلى له ډيره وخته شاعري:
اليسع
وېشنيزه:د اسلام پيغمبران وېشنيزه:پيغمبران
نپتون (خرافات)
نپتون خرافات (د اوبو او سمندر پاچا) د یوناني خرافاتو له ډلې یو وو، نوموړی د ورانوس او پلوتو له ورونو څخه، د نورو یوناني خرافاتو ترڅنګ د نوموړی په نوم یوه سیاره نومول شوی (نپتون سیاره.
شفيق الله شفق
ښى لاسى منډه جوړونکى د ١٩٨٩ کال د اگست په اوومه نېټه په ننگرهار کې زيږيدلى دى
شفق الله شفق د کريکټ لوبې او ملي لوبډلې ته يو له نويو راغليو لوبغاړو څخه دى.
دى تيزې مندې جوړوي او که ژر ونه سوځي نو بايللې لوبه په يوازې سر هم گټلى شي.
خو تر اوسه يوازې يو ځل داسې موقعې راغلې چې دى پکې ځليدلى دى.
شفق الله شفق تر اوسه ١٩٤ منډي کړي او اوسط يې ١٧.٦٣ دى. د ده تر ټولو ډيرې منډې ٦٢ دي.
وېشنيزه:د کريکټ ملي لوبډله وېشنيزه: د کريکټ لوبغاړي وېشنيزه: لوبغاړي
الياس
الياس د بني اسرائيل يو نبي او رسول وو_
وېشنيزه:د اسلام پيغمبران وېشنيزه:پيغمبران
ولادمیر پوتین
ولادمير ولادميروويچ پوتين (روسي: Влади́мир Влади́мирович Пу́тин; زېږېدنه ۷ اکتوبر 1952) یو روسي سیاستوال او اوسمهال د روسیې ولسمشر دی. ولادمیر پوتین د ۲۰۱۸م کال د مارچ د اتلسمې نېټې د انتخاباتو په پایله کې یو وار بیا د روسیې د ولسمشر په توګه وټاکل شو.
ولادیمیر ولادیمیرویچ پوتین (د ۱۹۵۲ز کال د اکټوبر په ۷مه زېږېدلی) یو روسي سیاستوال او د استخباراتو پخوانی افسر و، چې د روسې د ولسمشر په توګه یې له ۲۰۰۰ز کال نه تر ۲۰۰۸ز کال پورې او له ۲۰۱۲ز کال نه تر اوس مهاله دنده ترسره کړې ده. نوموړی له ۱۹۹۹ز کال نه تر ۲۰۰۰ز کال پورې او له ۲۰۰۸ز کال نه تر ۲۰۱۲ز کال پورې د لومړي وزیر په توګه هم دنده تر سره کړې. پوتین د ګاونډ هېواد بیلاروس له ولسمشر، الکساندر لوکاشینکو وروسته د اروپا دویم ترټولو د اوږدې مودې پاتې ولسمشر دی.
پوتین په لیننګراد (اوسنۍ سنټ پیټرزبورګ) کې زېږېدلی او په لینینګراد دولتي پوهنتون کې یې د حقوقو برخه کې زده کړې کړي او په ۱۹۷۵ز کال کې فارغ شوی. پوتین ۱۶کاله د (KGB) د بهرنیو استخباراتو د افسر په توګه دنده تر سره کړې اومخکې له دې، چې په ۱۹۹۱ز کال کې له خپلې دندې نه استعفا ورکړي، د ډګروالي رتبه یې تر لاسه کړې وه. پوتین په ۱۹۹۶ز کال کې مسکو ته لاړ، ترڅو د ولسمشر بوریس یلسین په دولت کې دنده ترلاسه کړي. هغه د ۱۹۹۹ز کال په اګسټ میاشت کې د لومړي وزیر په توګه تر ټاکل کېدو مخکې د فدرالي امنیتي خدماتو (FSB) د رئیس او د امنیت شورا د منشي په توګه دنده ترسره کړې وه. د یلسین له استعفا وروسته پوتین سرپرست ولسمشر شو او څه کم څلور میاشتې وروسته په ښکاره توګه د لومړي ځل لپاره ولسمشر وټاکل شو او په ۲۰۰۴ز کال کې بیا وټاکل شو. څرنګه چې هغه د ​​اساسي قانون له نظره د ولسمشر په توګه په پرله پسې دوو دورو پورې محدود و، نو ځکه پوتین د ډیمټري میډیډوف په مشرۍ له ۲۰۰۸ز کال نه تر ۲۰۱۲ز کال پورېد لومړي وزیر په توګه دنده ترسره کړه او په ۲۰۱۲ز کال کې، چې ولسمشریزې ټاکنې د درغلیو او لاریونونو له امله زیانمنې شوې، پوتین د درېیم ځل لپاره ولسمشر وټاکل شو. د ۲۰۲۱ز کال په اپرېل کې د یوه ټولپوښتنې له لارې هغه په اساسي قانون کې ځینی تعدیلات لاسلیک کړل، چې د یادو تعدیلاتو پر بنسټ هغه ته اجازه ورکړل شوه، تر څو د  دوه ځلو نه زیات ټاکنو ته ځان نوماند کړي او د هغه د ولسمشرۍ موده تر ۲۰۳۶ز کال پورې وغځوي.
د پوتین تر مشرۍ لاندې روسيې استبدادي نظام ته مخه کړه. کارپوهان، د سیاسي مخالفینو بندي کول او ځپل، د آزادو مطبوعاتو ګواښول او مخنیوی کول او د آزادو او عادلانه ټاکنو نشتوالی په ګوته کولو سره روسیه یو ډیموکراتیک هېواد نه ګڼي.
شخصي ژوند
د ۱۹۸۳ز کال د جولای په ۲۸مه، پوتین له لیوډمیلا شکربینیوا سره واده وکړ او له ۱۹۸۵ز کال نه تر۱۹۹۰ز کال پورې یې په ختیځ المان کې یو ځای ژوند کاوه. دوی دوه لوڼې د ماریا پوتینا او یوکاترینا پوتینا په نوم لري. د ۲۰۲۰ز کال په نومبر کې د پروکټ له خوا یوېڅیړنې ادعا کوله، چې پوتین یوه بله لور د الیزاویتا(د مارچ ۲۰۰۳ز کال زېږېدلی) هم لري. د ۲۰۰۸ز کال په اپرېل کې  ماسکوفسکي په نوم یو خبریال راپور ورکړ، چې پوتین له لیوډمیلا نه طلاق اخیستی او د اولمپیک د سرو زرو مډال ګټونکي الینا کابایوا سره یې واده کړی و، چې پخوانۍ روسي سیاستواله هم وه، خو یاده موضوع رد شوه او دغه ورځپاڼه لږ وروسته وتړل شوه. په راتلونکو کلونو کې، په پرله پسې ډول بې بنسټه راپورونه خپاره شول، چې ګواکې پوتین او کابایوا په ګډه څو ماشومان لري، که څه هم دا راپورونه بیا بیا رد شوي. په ۲۰۱۲ز کال کېپوتین او لیوډمیلا اعلان وکړ چې  دوی سره جلا شوی دي. پوتین دوه لمسیان لري، چې په ۲۰۱۲ز کال او ۲۰۱۷ز کال کې زېږېدلي دي.
لومړنی ژوند
پوتین د ۱۹۵۲ز کال د اکټوبر په ۷مه په لینینګراډ (اوسنی سینټ پیټرزبورګ) کې زېږېدلی، د ولادیمیر سپیریډونوویچ پوتین او ماریا ایوانوونا له درېیو ماشومانو نه تر ټولو کوچنی ماشوم دی. د هغه نیکه، سپیریډون پوتین د ولادیمیر لینن او جوزف سټالین شخصي اشپز و.
د پوتین له زېږون نه مخکې د هغه دوه وروڼه ویکتور او البرټ، چې د ۱۹۳۰لسیزې په منځ کې زېږېدلی و، مړه شول. البرټ په ماشومتوب کې مړ شو او ویکتور په دویمه نړیواله جګړه کې د نازي جرمني ځواکونو له خوا د لیننګراد د محاصرې پرمهال د ډیپتیریا له امله مړ شو. د پوتین مور د فابریکې کارکوونکې وه او پلار یې د شوروي په سمندري ځواکونو کې دنده لرله، وروسته بیا پوځ ته ولېږدول شو. د پوتین مورنې نیا په ۱۹۴۱ز کال کې د جرمني نیواکګرو له خوا ووژل شوه او ماما یې د دویمې نړیوالې جګړې پر مهال په ختیځه جبهه کې ورک شو.
د ۱۹۶۰ز کال د سپټمبر په لومړۍ نېټه، پوتین خپل کور ته څېرمه د باسکوف لاین ښوونځي کې زده کړې پیل کړې. په ۱۲کلنۍ کې، هغه د جودو تمرین پیل کړ. په خپل فارغ وخت کې یې د کارل مارکس، فریدریش انګلس او لینن د آثارو له لوستلو نه خوند اخیست. پوتین په ۲۸۱سنټ پیټرزبورګ عالي لېسه کې الماني زده کړې کړي او د دویمې ژبې په توګه الماني خبرې کوي. پوتین په ۱۹۷۰ز کال کې د اندری ژدانوف (اوس د سینټ پیټرزبورګ ایالت پوهنتون) په نوم د لیننګراد دولتي پوهنتون کې د حقوقو برخه کې زده کړی وکړې او په ۱۹۷۵ز کال کې فارغ شو.
اسیا
پوتین او لومړي وزیر شینزو ابې په مکرر ډول د جاپان – روسیې د ځمکنیو شخړو په اړه د خبرو اترو لپاره یو بل سره لیدلي. همداراز پوتین د دواړو هېوادونو ترمنځ د ریل پټلۍ د جوړولو په اړه هم خپله لېوالتیا څرګنده کړې، خو په ۲۰۲۰ز کال کې د ابي له استعفا نه مخکې هېڅ تړون لاسلیک نه شو. همدارنګه پوتین منګولیا ته درې سفرونه کړي او له خپل دغه ګاونډي هېواد سره یې ښې اړیکې ساتلي. پوتین او د هغه منګولیایی سیال د ۲۰۱۹ز کال په سپټمبر کې د دواړو هېوادونو ترمنځ د دوستۍ یو دایمی تړون هم لاسلیک کړ، چې سوداګری او کلتوری تبادلې یې لا زیاتې کړې. پوتین لومړنی روسی مشر و، چې په نیمه پېړۍ کې یې په ۲۰۰۷ز کال کې اندونیزیا ته سفر وکړ او په پایله کې یې د وسلو یو تړون لاسلیک کړ او له افغانستان سره یې په ۲۰۱۰مه لسیزه کې پوځي او اقتصادي مرستې وکړې. روسیې او فیلیپین ترمنځ اړیکې په ۲۰۱۶ز کال کې پیاوړې شوې، کله چې پوتین له خپل فیلیپیني سیال رودریګو دوترته سره نږدې دوه اړخیزې اړیکې ټینګې کړې. پوتین د مالیزیا او د هغه وخت لومړي وزیر مهاتیر محمد سره هم ښې اړیکې لري، همدارنګه د بنګله دیش له لومړي وزیر شیخ حسینې سره د اټومي انرژۍ تړون لاسلیک کړ. پوتین  د روسیې  لومړنی مشر و، چې شمالي کوریا ته یې سفر وکړ او  د ۲۰۰۰ز کال په جولای کې یې کیم جونګ ایل سره وکتل. پوتین په ۲۰۱۷ز کال کې په میانمار کې د روهینګیایي اقلیت پر وړاندې په تاوتریخوالي نیوکه وکړه او په میانمار کې د ۲۰۲۱ز کال کودتا وروسته، روسیې ژمنه وکړه چې د میانمار له پوځي رژیم سره به خپلې اړیکې پیاوړې کړي.
متحده ایالات، لویدیځه اروپا او ناټو
د پوتین په مشرۍ، د روسیې اړیکې له ناټو او امریکا سره له څو پړاوونو تېرېږي. کله چې هغه د لومړی ځل لپاره  ولسمشر شو، دا اړیکې ډېرې محتاطې وې، خود سپټمبر میاشتې د۱۱مې له بریدونو نه  وروسته پوتین په چټکۍ سره د ترهګرۍ پر وړاندې جګړه کې د امریکا ملاتړ وکړ، چې په دې توګه د ملګرتیا فرصت هم څرګند شو. له ۲۰۰۳ز کال راهیسې، کله چې روسیې د عراق په جګړه کې له متحده ایالاتو سره سخت مخالفت وکړ، پوتین نور هم له لوېدیځ نه لرې شو او دا اړیکې په دوامداره توګه خرابې شوې. د ۲۰۰۷ز کال په فبروري کې، پوتین په نړیوالو اړیکو کې د متحده ایالاتو په انحصاري واک نیوکه وکړه. هغه وویل: د دې پایله به یې دا وي، چې هېڅوک د خوندیتوب احساس  ونه کړي!
پوتین تل په اروپا کې د متحده ایالاتو د توغندیو د دفاعي سیستم مخالفت کړی او ولسمشر جورج ډبلیو بوش ته یې د ۲۰۰۷ز کال د جون په ۷مه یو وړاندیز وکړ چې رد شو. پوتین د ۲۰۰۸ز کال د فبرورۍ په ۱۷مه له سربیا نه د کوزوو د یو اړخیزې خپلواکۍ له اعلان سره هم  مخالفت وکړ او خبرداری یې ورکړ، چې دا به د نړیوالو اړیکو ټول سیستم بې ثباته کړي. هغه د نړۍ د څو سترو قدرتونو له خوا د کوزوو د خپلواکۍ په رسمیت پېژندنه د « یوې وحشتناکې بېلګې په توګه بیان کړه، چې په حقیقت کې به د نړیوالو اړیکو ټول سیسټم له منځه یوسي، چې په لسیزو کې نه، بلکې د پېړیو په اوږدو کې رامنځته شوی».
په ۲۰۱۱ز کال کې په لیبیا کې د ناټو په مشرۍ پوځي لاسوهنې د پوتین په ګډون د نړۍ د ډېری مشرانو له خوا د نیوکې پراخه څپې رامنځته کړې او ټینکار کاوه، چې د ملګرو ملتونو د امنیت شورا د ۱۹۷۳ز کال پریکړه لیک «ناقص او نیمګړی» دی. د ۲۰۱۳ز کال په وروستیو کې د روسیې-امریکا اړیکې هغه وخت نورې هم خرابې شوې، کله چې متحده ایالاتو له ۱۹۶۰ز کال نه وروسته د لومړي ځل لپاره هغه وخت  سرمشریزه لغوه کړه، چې پوتین امریکایي اډوارډ سنوډن ته چې د (NSA) نه یې په پراخه کچه محرم معلومات افشا کړي و، پناه ورکړه.
د ۲۰۱۹ز کال د نومبر میاشتې په ۹مه پوتین ډونالډ ټرمپ ته د متحده ایالاتو د ۴۵م ولسمشر په توګه د ټاکل کېدو مبارکي ورکړه. د ۲۰۱۶ز کال په ډسمبر کې، د متحده ایالاتو استخباراتي چارواکو (د جیمز کلیپر په مشرۍ) پوتین په دې تورن کړ، چې هغه د متحده ایالاتو د ټاکنو په لړ کې د ډیموکراټ ګوند نوماندې هیلري کلنټن د بریښنالیک په هک کولو او سایبري بریدونو کې لاس درلود، خو د پوتین ویاند دا تورونه رد کړل. پوتین په پرله پسې ډول هیلري کلینټن په دې تورنه کړې، چې د ۲۰۰۹ز کال نه تر ۲۰۱۳ز کال پورې د متحده ایالاتو د بهرنیو چارو وزیرې په توګه،  د روسیې په کورنیو چارو کې لاسوهنه کوي، خو د ۲۰۱۶ز کال په ډسمبر کې کلنټن پوتین تورن کړ، چې د هغې په وړاندې شخصي کرکه لري.
د ټرمپ له ټاکل کېدو سره سم، په امریکا کې د پوتین محبوبیت زیات شو. د ۲۰۱۷ز کال په فبروري میاشت کې د ګالپ له خوا نظر پوښتنې کې ۲۲سلنې امریکایانو د پوتین په اړه مثبت نظر څرګند کړ، چې له ۲۰۰۳ز کال راهیسې ترټولو لوړ و.
سرچینې
وېشنيزه:د ۱۹۵۲م کال زېږدنې وېشنيزه:د روسې ولسمشران وېشنيزه:روسي سیاستوال وېشنيزه:1952 زېږېدنې
فیصل بن عبدالرحمن الشدي
فیصل بن عبدالرحمن الشدي (عربي: فيصل بن عبد الرحمن الشدي) د سعودي عربستان د قران عظیم الشان له نامتو قاریانو څخه دی.
سرچينې
وېشنيزه:قران قاریان وېشنيزه:د عربستان د قران قاریان
خالق داد نوري
ښى لاسى تيز بالر ه ١٩٨٤ کال کې د بغلان په ولايت کې زيږيدلى دى
خالق داد نوري که څه هم کلونه وړاندې د ملي لوبډلې له خوا لوبيدلى و خو په دې وروستيو کلونو کې له هيواده دباندې و.
دى د څه باندې يو سلو شلو کيلومترو په في ساعت رفتار تيز بالينگ کوي.
خالق داد نوري د کريکټ د ملي فدراسيون د مشر الله داد نوري کشرى ورور دى.
ميرويس نظري تيز ښى لاسى بالر دى
ميرويس په لومړي ځل ملي لوبډلې ته راغلى دى.
د کندوز د ٢٠١٥م کال جگړه
د کندوز جگړه سپټمبر په ۲۸مه نیټه سهار مهال پیل شوه چې د مازدیگر مهار د طالبانو وسله واله ډله په دې وتوانېدله چې له افغان ملي پوځ څخه د کندوز ښار یو شمېر برخې لکه محبس، عامه روغتون، پوهنتون، او مهم څلور لاری ونیسي.
خو د سپټمبر په ۲۹مه نیټه د شپی نهه بجی د یو لړ هوایي عملیاتو په پایله کې د طالبانو له خوا اړوند ولایت ته نومول شوی والي ملا عبدالسلام اخوند له خپل تش په نامه مرستیال والي او د لشکر طیبه ډلې پاکستانی مشر حارث له ۲۵ وسله والو سره یو ځای ووژل شول.
د افغانستان د ملي امنیت لوی ریاست وايي، په کندوز ولایت کې د یوه هوايي برید پر مهال د دغه ولایت له پاره د طالبانو نومول شوی والي مولوي سلیم، هغه مرستیال ذبیح الله، د لشکر طیبه مسؤول کمانډر حارث او ۱۵ نور طالب قوماندانان وژل شوي دي. د جمهور آژآنس د خبر له مخې ملي امنیت د طالبانو والي د خپلو ملگرو په مرسته غوښتل چې پر هوايي ډگر برید وکړي؛ خو له ملي امنیت سره په هغمږۍ پر دوی هوايي برید شوی دی. د ملي امنیت عمومي ریاست خبر پاڼه کې ویلي چې په برید کې د لښکرطیبه وژل شوی مسئول د پاکستان د پنجاب ایالت اوسېدونکی و. بل خوا د افغان پوځ چارواکي وايي، د کندوز په عملیاتو کې یې تر اوسه لږ تر لږه ۱۶۰ تنه طالبان د هغوی د لوړ پوړو قوماندانو په گډون وژل شوي او افغان ځواکونه د پرمختگ په حال کې دي. د دغه عملیاتو مشري جنرال عبدالحمید وردگ کوي او ویل کېږي، چې افغان پوځیانو د ښار د کلابندۍ پر مهال درنه مرگ ژوبله هغه مهال وسله والو ته واړوله، چې وسله والو غوښتل له ښاره پښې سپکې کړي خو د افغان ځواکونو په کمین کېوتل. طالبانو تر اوسه په دې اړه څه نه دي ویلي.
له کندوز ولايت نه رارسيدلي رېپوټونه وايي، چې امنيتي ځواکونه د کندوز ښار ته ننوتلي او د طالبانو سره سخته جگړه روانه ده.
ځينې سرچينې وايي، چې افغان امنيتي ځواکونو امنيه قومانداني هم نيولې ده.
د يو بل خبر له مخې، د کندوز د پل الچين سيمه او د امام صاحب بندر، د قوماندان ميرعلم د ميلشو لاسته ورغلي. د کندوز د پیل شویو جگړو په درېیمه ورځ د امام صاحب ولسوالۍ د طالبانو جگړه مارو ځواکونو له نیول شوې، چې د اړوندې ولسوالۍ ولسوال هم د ولسوالۍ د سقوط پخلی کړی.
د عامې روغتيا وزير وايي چې څه باندې ٣٠ مړي او له ٢٠٠ زيات ټپيان د ‫کندوز‬ حوزوي روغتون ته وروړل شوي ، چې ډيرى يې ملکي کسان دي. د امام صیب ولسوال امام الدین قریشي ازادي رادیو ته وویل چې شاوخوا لس دقیقې وړاندې نوموړې ولسوالۍ سقوط کړی او ټول امنیتي چارواکي د شیرخان بندر ته راغلي. ښاغلي قریشي اندیښنه وښوده چې که تازه دمي ځواکونه د مرستې لپاره رانشي ممکن شیرخان بندرهم سقوط وکړي. امام صاحب ولسوالۍ د کندز د یوه سرحدي ولسواليو څخه ده چې د شیرخان بندرله لارې له تاجکستان سره گډه پوله لري.
فرانسوا هولانډ
فرانسوا جېرارد نیکولاس هولانډ (په فرانسوي: fʁɑ̃swa ʒeʁaʁ ʒɔʁʒ nikɔla ɔlɑ̃d، چې د ۱۹۵۴ ز کال د اګست په ۱۲ مه زېږېدلی) یو فرانسوي سیاستوال دی، چې له ۲۰۱۲ نه  تر ۲۰۱۷ ز کال پورې یې د فرانسې د ولسمشر په توګه خدمت وکړ. نوموړی له دې وړاندنې له ۱۹۹۷ ز تر ۲۰۰۸ ز پورې د سوسیالیست ګوند لومړی منشي، له ۲۰۰۱ ز تر ۲۰۰۸ ز پورې د تېله ښار ښاروال او له ۲۰۰۸ ز نه  تر ۲۰۱۲ ز کال پورې د کوریزا د عمومي شورا رئیس و. هولانډ د کوریزا د لومړۍ حوزې ټاکنیزې په استازیتوب دوه ځله له ۱۹۸۸ ز کال نه تر ۱۹۹۳ز کال او له ۱۹۹۷ ز کال نه  تر ۲۰۱۲ ز کال پورې په ملي شورا کې هم دنده پر مخ وړې ده.
هولانډ چې په روان کې نړۍ ته سترګې پرانستې او په نیويي-سوغ-سېن کې لوی شوی دی، مخکې له دې چې د حکومت د ویاند ماکس ګالو په ډله کې د رسنیو د غړي په توګه دنده ترسره کړي، د تازه ټاکل شوي ولسمشر فرانسوا مېټراند د ځانګړي سلاکار په توګه یې خپل سیاسي ژوند پیل کړ. نوموړي په ۱۹۸۸ ز کال کې ملي شورا ته لاره و مونده او په ۱۹۹۷ ز کال کې د سوسیالیست ګوند لومړی منشي وټاکل شو. کله چې په ۲۰۰۴ ز کال کې سوسیالیت ګوند سیمه ییزې ټاکنې و ګتلې، هولانډ د ولسمشرۍ لپاره احتمالي نوماند په توګه وپېژندل شو، خو د لومړي منشي له چوکۍ یې استعفا ورکړه او په ۲۰۰۸ ز کال کې سمدلاسي د کوریزا د عمومي شورا د رئیس په توګه د ژان پییر دوپانټ ځای نیسي، وټاکل شو. هولانډ په ۲۰۱۱ ز کال کې په ډاګه کړه چې، د سوسیالیست ګوند په استازیتوب به په لومړنیو ټاکنو کې د ولسمشریزو ټاکنو د نوماند لپاره ډګر ته راځي. نوموړي د مارتین اوبري په وړاندې نوماندي وګټله او د ۲۰۱۲ ز کال د مې په ۶ مه نېټه په دویم پړاو کې د ۵۱.۶ سلنه رایو پر مټ ولسمشر وټاکل شو او برحاله نیکولاس سرکوزي ته یې ماتې ورکړه.
هولانډ د خپل خدمت په اوږدو کې، د ۳۴۴ ګڼې قانون د تصویب پر بنسټ د همجنسبازانو واده ته قانوني بڼه ورکړه، د کار قانون او د مالي اعتبار روزنیز پروګرامونه یې اصلاح کړل، د افغانستان په پوځې یرغل کې یې ښکېل جنګي سرتېري واېستل او د فرانکو-جرمن د تړون له لارې یې په لابراتواري څېړنو کې د څارویو د خوندیتوب په اړه د اروپایي ټولنې لارښود لاسلیک کړ. هولانډ د ۲۰۱۵ ز کال د جنورۍ او نومبر په میاشتو کې د پاریس د بریدونو او د ۲۰۱۶ ز کال کې په نیس کې د لارۍ د بریدونو په اوږدو کې د هېواد مشري وکړه. نوموړي د اروپایي ټولنې د کډوالو د جبري سهمیې او په لیبیا کې د ناټو د ۲۰۱۱ ز کال د پوځې لاس وهنې مخکښ پلوی و. نوموړي د ملګرو ملتونو د امنیت شورا په تایید مالي هېواد او د مرکزي افریقا جمهوریت ته د دې هېوادونو د ثبات لپاره سرتېري واستول، چې واړه عملیات یې په پراخه کچه بریالي وو، خو د سعودي عربستان په مشرۍ په یمن کې د پوځي لاس وهنې نه د نوموړي ملاتړ، د هغه د کیڼ اړخې ټاکنیزې ډلې تر منځ بحثونه را پورته کړي دي.
پاریس د ۲۰۱۵ ز کال د ملګرو ملتونو د اقلیم د بدلون د د کنفرانس کوربه و او پاریس ته د ۲۰۲۴ ز کال د اوړي د المپیک لوبو د جذب په برخه کې د نوموړي هڅې بریالۍ وې، خو د دې تر څنګ، د ترهگرۍ له امله تر ۱۰ سلنه پورې وزګارۍ او کورنیو د ستونزو له امله نوموړی د خپلې دورې په اوږدو کې له نارضایتۍ سره مخامخ شو، چې په پایله کې یې د پنځم جمهوري نظام (د فرانسې جمهوري نظام) د ولسمشر په توګه د هغه شهرت په پراخه کچه زیانمن کړ. هولانډ د ۲۰۱۶ ز کال د ډسمبر په لومړۍ نېټه په ډاګه کړه چې، نوموړی به د ۲۰۱۷ ز کال د ولسمشریزو ټاکنو لپاره، چې ټولپوښتنو په لومړي پړاو کې، د هغه د ماتې وړاندیز کړی، بیا ځان نوماند نه کړي.
د ژوند لومړي کلونه او زده کړې
فرانسوا هولانډ د ۱۹۵۴ز کال د اګست په ۱۲ مه نېټه په رآن کې نړۍ ته سترګې پرانیستې. مور يې، نیکول فریډریک مارګوریت ترایبرت (۱۹۲۷ – ۲۰۰۹ز) یوه ټولنیز مرسته کوونکې وه او پلار یې، جورجس ګوستاو هولانډ (۱۹۲۳ – ۲۰۲۰ز)، د ستوني، پوزې او غوږونو یو متقاعد ډاکتر و چې په ۱۹۵۹ ز کال کې د محافظه کاره ډلې لپاره په ټاکنو ګې ډکر ته راغئ. د "هولانډ" نوم د "هالنډ د اوسېدونکي" معنا ورکوي او ډېری د هالنډي نسب په ټاټوبي او-دو-فراسن سیمه کې لیدل کېږي کېږي او اټکل کېږي چې، هالڼډي اصلیت ولري. په پلوان کې د هالنډي د کورنۍ لومړنی پېژندل شوی غړی یو ژندرګړی و چې، د ۱۵۶۹ ز کال شاوخوا يې په دې ځای کې  کار کاوه.
کله چې هولانډ ديارلس کلن و، کورنۍ يې د پاريس ښار د څنډو یوې ځانګړې سيمې، نیويي-سوغ-سين ته کډه شوه. نوموړی د سینټ-ژان-بابتیست-دی-لا-سال ښوونځي کې چې په روان کې یو شخصي کاتولیک ښوونځي و، زده کړې پیل کړې. وروسته د نیويي-سوغ-سین په سیمه کې د پاستور لېسې ته ولاړ، چې په ۱۹۷۲ ز کال کې یې د بکلوریا سند ترلاسه کړ. ورپسې یې د پانتو اساس پوهنتون نه د حقوقو په برخه کې د لېسانس سند ترلاسه کړ. هولانډ د پاریس د سوداګرۍ په پوهنتون (HEC)  کې زده کړې وکړې او په ۱۹۷۵ ز کال کې فارغ شو، وروسته یې د پاریس د سیاسي زده کړو په انستیتوت او د ادارې په ملي پوهنتون کې (ENA) کې زده کړې پر مخ یووړې. په ۱۹۷۷ ز کال کې هغه د فرانسې په پوځ کې خپل عسکري خدمت تر سره کړ او په ۱۹۸۰ز کال کې د ENA نه فارغ شو او غوره یې وګڼله چې د څېړنې په عالي محکمه کې کار وکړي.
د ۱۹۷۴ ز کال په دوبي کې هولانډ په متحده ایالاتو کې زده کړې وکړې او له فراغت نه سملاسي وروسته یې د څېړنې په محکمه کې د سلاکار په توګه دنده پیل کړه.
مفتی محمدالغزنوی / پذیراحمد
مفتي محمدالغزنوي / پذیراحمد  د مولوي یارمحمد اخندزاده چې  د نوروزي په اخندزاده صاحب یې شهرت درلود  زوی  او دمولوي عبدالمجید نوروزوي  لمسی دی مفتي صاحب په کال ۱۳۶۰ هجري شمسي کې چې له کال ۱۴۰۲ هجري قمري او له ۱۹۸۲ میلادي سره سمون خوري  د حمل په لمړۍ نیټه  دې نړۍ ته په داسي حالت کې چې کورنۍ یې  له خپل پلرني کلي یوې غرنۍ سیمي ته هجرت کړی ؤ  سترګي پرانستلي نوموړی په یوه دینداره ، علمي اوجهادي کورنۍ کې نړۍ ته سترګي وغړولي له ماشومتو ب نه یې له دیني علومو اوزده کړو سره مینه درلوده ، تر ډېره یې ابتدائي درسونه، فارسیات ، نحو اوصرف   آن   تر کافیې  پوري کتابونه یې   له خپل  پلار محترم  مولوي یارمحمداخندزاده صاحب  څخه لوستي له هغه وروسته  دهجرت په دیار پاکستان  کوئټه کې یې  په مختلفو مدرسوکې  درسونو ته  دوام ورکړ چې له کورنیو مشکلاتوسره سره  یې دخپل پلار دهیلي پوره کولو لپاره درسونو ته  دوام ورکړ  او تر شپږمې درجې ( سادسه  درجې ) پوري یې په کوئټه کې سبقونه وویل وروسته په کال ۲۰۰۵ کې دوړې دوري یا (سابعه درجې ) ویلو لپاره  دکراچۍ فاروقیې مدرسې ته ولاړ اوهلته یې په شیخ المشائخ حضرت مولاناسلیم الله خان صاحب – رحمه الله تعالی – باندي دمشکاة شریف لمړني درسونه  وویل او د وړې دوري له کتابونوسره سره به بعدالوخت دشیخ صاحب دبخاري شریف په درس کې هم کېناست په کال ۲۰۰۵/۲۰۰۶ م کې یې په دارالعلوم کراچي کې دلویې دورې لپاره داخله واخسته اوپه ممتاز نمبرونو باندي یې  د وفاق المدارس العربیه پاکستان او دارالعلوم سند ترلاسه کړ له دې وروسته نوموړي د علمي تندي ماتولو لپاره  تخصص في الفقه الاسلامي ته مخه کړه چې  دکورني مشکلاتو له امله یې  یواځي دیوکال لپاره  په استاذالعلماء مفتي محمدهارون صاحب  سره یوکال تخصص في الفقه وکړچې  د ښه زیار اومحنت په برکت سره  په لمړۍ درجه  ممتاز یې سند ترلاسه کړ له ۲۰۰۷ م کال راهیسي دیو لړ نورو ټولنیزو خدمتونو ترڅنګ  په درس تدریس او امامت  باندي بوخت دی چې  تردې مهاله  یې ګڼ شمېر شاګردان روزلي والسلام : ستاسو ورور  مولوي آدم خان  دمفتي صاحب محمدالغزنوي شاګرد او دعاګو
د ښځو د آزادۍ غورځنګ
د ښځو د آزادۍ غورځنګ (WLM) د ښځو او د فيمينيسټ روښانفکرۍ يو سياسي تنظيم و، چې د ۱۹۶۰ ز لسيزې په وروستيو کې راڅرګند شو او په ۱۹۸۰ز کلونو کې يې په بنسټيز ډول د لويديځې نړۍ په صنعتي هېوادونو کې دوام وکړ، چې په ټوله نړۍ کې يې لوی بدلون (سياسي، فکري، کلتوري) اغېزمن کړ. د بنسټپال فيمينيزم د ښځو د ازادۍ غورځنګ (WLM) څانګه، چې په معاصره فلسفه کې ولاړه ده، د نژادي او کلتوري پلوه په کې متنوع شاليد لرونکې مېرمنې شاملې وې. دوی وړانديز وکړ چې د ښځو لپاره اقتصادي، رواني او ټولنيزې آزادۍ اړينې وې، تر څو دوی په ټولنه کې له دويمې درجې اتباعو څخه پرمختګ وکړي.
د ښځو د برابرۍ د ترلاسه کولو په موخه، د ښځو د ازادۍ غورځنګ (WLM) د پلارواکۍ کلتوري او حقوقي اعتبار او د ټولنيز او جنسي درجې عملي اعتبار تر پوښتنې لاندې راولي، چې په ټولنه کې يې د ښځو قانوني او فزيکي خپلواکي کنټرول او محدودوله. د ښځو د آزادۍ غوښتونکو وړانديز وکړ، چې جنسيت پالنه د قانوني رسمي او غير رسمي جنسيت پر بنسټ تبعيض چې د جنسيت د ټولنيز جوړښت په شتون کې اټکل شوی دی؛ د دوی د ټولنو د ځواک په حرکاتو سره اصلي سياسي ستونزه وه. په عموم کې د ښځو د خپلواکۍ غورځنګ (WLM) له سياسي کيڼ اړخ څخه د ټولنيز-اقتصادي بدلون وړانديز وکړ. دا نظر يې رد کړه، چې د ټولنيزې طبقې دننه او د هغې مطابق تدريجي مساوات به د ښځو پر وړاندې جنسي تبعيض له منځه وړی وی او د انسانيت عقيدې، په ځانګړي ډول د ټولو خلکو د بشري حقونو درناوي ته يې وده ورکړه. هغه لسيزې چې د ښځو د ازادۍ غورځنګ په کې وده وکړه، ازادي غوښتونکو په برياليتوب سره د ښځو په کلتورونو کې د درک څرنګوالی بدل کړ. په ټولنه کې د ښځو ټولنيز اقتصاد او سياسي رول يې بيا تعريف کړ او د ټولنې اصلي جريان او مسير يې بدل کړ.